પણ વધુ પડતો હિંદુ દેખાવ અપનાવ્યા પછી પણ (જેમ કે તેમના આરાધ્ય દેવને હિંદુ નિષ્કલંકી નારાયણ આપવું, પીરાણા ઈમામશા બાવાની કબરને પ્રેરણા પીઠ નામ આપવું, સૈયેદ ઈમામ બાવાને ઈમામશાહ મહારાજ નામ આપવું, વગેરે) તેઓ મૂળ ઇસ્લામના મુલ્યોને અને ઇસ્લામના દેવોને છોડી શકતા નથી કે પછી છોવા માંગતા નથી. ઈમામશા બાવાને, નિષ્કલંકી નારાયણને તેમજ પીરાણાને તેઓ સંપૂર્ણ રીતે છોડી શકતા નથી. પણ બીજી બાજુ તેઓ યુક્તિ પૂર્વક એવું સુનિશ્ચિત કરેલ છે કે ભલે બાહ્ય રીતે વધુમાં વધુ હિંદુ દેખાવ અપનાવેલ હોય, પણ કેન્દ્રમાં રાખેલ ઇસ્લામી તત્વો જેવા કે ઈમામશા બાવા, નિષ્કલંકી નારાયણ અને પીરાણાને કોઈ જાતનું નુકસાન ન થાય. આ રણ નીતિ ખુબ જ ભયાનક છે કારણ કે આ જૂથના ધર્મ પ્રચારકો અને ધર્મ ગુરૂઓ પર આક્ષેપ લાગી શકે અને પુરવાર પણ થઇ શકે તેમ છે કે તેઓ છુપી અને પરોક્ષ રીતે, લોકોને ખબર ન પડે તેમ, તેમનું ધર્મ પરિવર્તન કરીને તેમને મુસલમાન બનાવી રહ્યા છે. જે દેશના કાનુનનું ઉલ્લંઘન છે અને કડી સજાની જોગવાઈ છે.